Kommissionens beslutning

af 27. december 2001

om de udgifter, som medlemsstaterne har planlagt for 2001 til gennemførelse af kontrol-, inspektions- og overvågningsordningerne for den fælles fiskeripolitik, og deres tilskudsberettigelse

(meddelt under nummer K(2001) 4611)

(2002/5/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 2001/431/EF af 28. maj 2001 om tilskud fra Fællesskabet til bestemte udgifter, som medlemsstaterne afholder til iværksættelse af kontrol-, inspektions- og overvågningsordninger for den fælles fiskeripolitik(1), særlig artikel 13, og

ud fra følgende betragtninger:

(1) Belgien, Danmark, Tyskland, Grækenland, Spanien, Frankrig, Irland, Italien, Nederlandene, Østrig, Portugal, Finland, Sverige og Det Forenede Kongerige har forelagt Kommissionen fiskerikontrolprogrammer for perioden 1. januar 2001 til 31. december 2003. Sammen med programmerne blev der forlagt ansøgninger om tilskud til dækning af de udgifter, som skal afholdes til programmerne. Tilskudsansøgningerne er opdelt på 2001, 2002 og 2003.

(2) På grundlag af ansøgninger vedrørende de foranstaltninger, der er nævnt i artikel 2 i beslutning 2001/431/EF, kan der ydes EF-tilskud. De foranstaltninger, der bedst kan afhjælpe de mangler, som blev fremhævet i rapporten om overvågningen af gennemførelsen af den fælles fiskeripolitik(2), prioriteres højest. Som eksempler på de foranstaltninger, der prioriteres højest, kan nævnes udvidelse af det satellitbaserede fartøjsovervågningssystem (FOS), indførelse af moderne kontrolteknologier og uddannelse og udveksling af nationale medarbejdere.

(3) Størrelsen af EF's tilskud til hver foranstaltning, betingelserne for refusion af udgifterne og de samlede tilskudsberettigede udgifter for 2001 for hver medlemsstat til hver foranstaltning bør fastsættes.

(4) For at støtte udvidelsen af det satellitbaserede overvågningssystem til at omfatte fartøjer, der fisker på de betingelser, der er fastsat i de genopretningsplaner, som er indført for visse torskebestande, og indførelsen af elektroniske logbøger bør EF-tilskuddet forhøjes til 100 % af de tilskudsberettigede udgifter; der bør dog fastsættes lofter for at overholde de grænser, der er fastsat i artikel 11 i beslutning 2001/431/EF.

(5) De i denne beslutning fastsatte foranstaltninger er i overensstemmelse med udtalelse fra Komitéen for Fiskeri- og Akvakulturstrukturer -

VEDTAGET FØLGENDE BESLUTNING:

Artikel 1

Ved denne beslutning fastsættes de tilskudsberettigede udgifter for hver medlemsstat, EF-tilskuddet og betingelserne for ydelse af tilskuddet for 2001.

Artikel 2

Tilskuddet til dækning af de i bilag I nævnte udgifter til indsættelse af det edb-udstyr og oprettelse af de datanet, der er nødvendige for informationsudvekslingen i forbindelse med kontrollen, andrager 65 % af de tilskudsberettigede udgifter inden for de grænser, som er fastsat i samme bilag.

Artikel 3

Tilskuddet til dækning af de i bilag II nævnte udgifter til forsøg med og ibrugtagning af nye teknologier til forbedring af overvågningen af fiskeriet andrager 50 % af de tilskudsberettigede udgifter inden for de grænser, som er fastsat i samme bilag.

Tilskuddet til investeringer i udvidelse af det satellitbaserede fartøjsovervågningssystem (i det følgende benævnt FOS) til at omfatte andre fartøjer end dem, der er nævnt i artikel 3, stk. 2, i forordning (EØF) nr. 2847/93, samt andre oplysninger end positionsregistrering og til indførelse af elektroniske logbøger forhøjes dog til 100 % af de tilskudsberettigede udgifter på følgende betingelser:

- udgifterne til erhvervelse af satellitsporingsanordninger, som installeres på EF-fiskerfartøjer, må ikke overstige 3500 EUR pr. fartøj

- tilskuddet til erhvervelse af disse satellitsporingsanordninger nedsættes til 50 % for den del af udgifterne, der overstiger 2300 EUR pr. fartøj

- tilskuddet til erhvervelse af satellitsporingsanordninger, der installeres på EF-fiskerfartøjer i henhold til en national foranstaltning, andrager 50 % af de tilskudsberettigede udgifter, dog højst 2000 EUR pr. fartøj.

Artikel 4

Tilskuddet til dækning af de i bilag III nævnte udgifter til uddannelse af nationalt kontrolpersonale andrager 50 % af de tilskudsberettigede udgifter, som er fastsat i samme bilag.

Artikel 5

Tilskuddet til dækning af de i bilag IV nævnte udgifter til erhvervelse eller modernisering af fartøjer og luftfartøjer, der faktisk anvendes til kontrol, inspektion og overvågning af fiskeri, andrager 35 % af de tilskudsberettigede udgifter, som er fastsat i samme bilag.

Artikel 6

Tilskuddet til dækning af de i bilag V nævnte udgifter til indførelse af et system til evaluering af afholdte udgifter til kontrol af den fælles fiskeripolitik andrager 50 % af de tilskudsberettigede udgifter, som er fastsat i samme bilag.

Artikel 7

Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Kongeriget Nederlandene, Den Østrigske Republik, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 27. december 2001.

På Kommissionens vegne

Franz Fischler

Medlem af Kommissionen

(1) EFT L 154 af 9.6.2001, s. 22.

(2) KOM(2001) 526 endelig af 28.9.2001.

ANEXO I/BILAG I/ANHANG I/ΠΑΡΑΡΤΗΜΑ Ι/ANNEX I/ANNEXE I/ALLEGATO I/BIJLAGE I/ANEXO I/LIITE I/BILAGA I

>TABELPOSITION>

ANEXO II/BILAG II/ANHANG II/ΠΑΡΑΡΤΗΜΑ IΙ/ANNEX II/ANNEXE II/ALLEGATO II/BIJLAGE II/ANEXO II/LIITE II/BILAGA II

>TABELPOSITION>

ANEXO III/BILAG III/ANHANG III/ΠΑΡΑΡΤΗΜΑ IIΙ/ANNEX III/ANNEXE III/ALLEGATO III/BIJLAGE III/ANEXO III/LIITE III/BILAGA III

>TABELPOSITION>

ANEXO IV/BILAG IV/ANHANG IV/ΠΑΡΑΡΤΗΜΑ ΙV/ANNEX IV/ANNEXE IV/ALLEGATO IV/BIJLAGE IV/ANEXO IV/LIITE IV/BILAGA IV

>TABELPOSITION>

ANEXO V/BILAG V/ANHANG V/ΠΑΡΑΡΤΗΜΑ V/ANNEX V/ANNEXE V/ALLEGATO V/BIJLAGE V/ANEXO V/LIITE V/BILAGA V

>TABELPOSITION>